3 एकड़ में जैविक गन्ना, गुड़ की कीमत तीन गुना
कुरुक्षेत्रजिले के मेहरा गांव वासी राजकुमार ने बीकॉम करने के बाद रोजगार की तलाश कतई नहीं की। वह प्राकृतिक खेती की ओर मुड़ गए। साल-दर-साल बीतते चले गए। सफलता का आलम यह है कि आज वे दूसरे किसानों से दोगुना फायदा ले रहे हैं। खेत में कोई रसायन नहीं डालते। प्राकृतिक खेती से केवल अपने खेत की सेहत बरकरार रखी है, बल्कि घर की हर खाद्य जरूरत जैविक खेती से ही पूरी कर रहे हैं। वह दूसरे किसानों को प्रशिक्षण देते हैं ताकि वे भी प्राकृतिक खेती अपना सकें। कई किसानों ने उनसे जैविक खेती करना सीख लिया है।
किसानों को रासायनिक खेती की बजाए प्राकृतिक खेती करनी चाहिए। ऐसी खेती हमारे पूर्वज करते थे। किसी भी रासायनिक खाद या कीटनाशक का उपयोग नहीं होता था। आज किसान को फिर से ऐसी खेती की ओर जाना होगा। -राजकुमार,प्रगतिशील किसान, गांव मेहरा, जिला कुरुक्षेत्र।
तीन एकड़में गन्ने के साथ अंतरवर्ती फसल उगाते हैं। उनके अनुसार तीन एकड़ गन्ने में से एक पोरी भी शुगर मिल में नहीं जाती। सारे गन्ने के रस से औषधी साधारण गुड़ बनाते हैं। मेडिसन गुड़ में वे देसी घी, तिल, गिलोए, बेल पत्र, सौंफ चूना डालते हैं। चंडीगढ़ दिल्ली में गुड़ की बिक्री 80 से 120 रुपए किलो होती है।
जब खेतीकर रहे हैं तो बाजार से सब्जी लाने की क्या जरूरत है? राजकुमार कहते हैं कि घर की हर सब्जी की जरूरत खेत से पूरी हो जाती है। सब्जियों को बाजार में बेच मुनाफा भी लेते हैं। हर मौसम में हर प्रकार की सब्जी उगाते हैं। इसका प्रशिक्षण महाराष्ट्र के वर्धा जिला के सुभाष पालेकर से ले चुके हैं।
वे नवंबर में गन्ने की बिजाई और इंटर क्रापिंग करते हैं। लाइनों में मेथी, चना, सरसों, पालक मसूर लगाते हैं। अगले साल अक्टूबर तक वे इन फसलों के बाद गन्ने के साथ हल्दी, अरबी, मूंग, मिर्च लोबिया की फसल लेते हैं। राजकुमार कहते हैं कि इन फसलों से अलग-अलग बैक्टीरिया विकसित होते हैं जो फसल उत्पादन में लाभ पहुंचाते हैं। वे फसल में रासायनिक कीटनाशक के स्थान पर जीवामृत या गो मूत्र का उपयोग करते हैं। इससे धरती की सेहत बनी रहती है।
bho_Deva hin_Deva hin_Deva hin_Deva hin_Deva hin_Deva